laion/Wikipedia-Exotic huggingface dataset:
René Lalique

René Jules Lalique (6. aprill 1860 Aÿ – Pariis 1. mai 1945) oli prantsuse klaasikunstnik.  René Lalique – pildid, videod ja helifailid Wikimedia Commonsis
Orotšoni keel

Orotšoni keel on tunguusi keel, mida kõnelevad orotšonid Hiinas Sise-Mongoolias ja Heilongjiangis. Kirjakeel puudub. Orotšoni keel Ethnologue'is. https://www.ethnologue.com/language/orh https://glottolog.org/resource/languoid/id/oroq1238
Luusika

Luusika on küla Lääne-Viru maakonnas Vinni vallas. Aastatel 1992–2017 (kuni Eesti omavalitsuste haldusreformini) asus küla Laekvere vallas. Luusika looduskaitseala Luusika mõis Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014.
Salutaguse (Vinni)

Salutaguse (18. sajandi kaartidel Sallotak) on küla Lääne-Viru maakonnas Vinni vallas. Aastatel 1992–2017 (kuni Eesti omavalitsuste haldusreformini) asus küla Laekvere vallas. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Matemaatiline objekt

Matemaatilised objektid on asjad (objektid), mida matemaatika käsitleb, näiteks arvud, funktsioonid, hulgad, kehad ja graafid. Vaated matemaatiliste objektide loomuse kohta on matemaatika ajaloo jooksul muutunud. Nende ontoloogiline staatus on matemaatikafilosoofias vaidluse all, kuid kõige levinuma arusaama järgi on need abstraktsed objektid.
Salutaguse

Salutaguse on mitme koha nimi: Salutaguse, küla Järva vallas Järva maakonnas Salutaguse, küla Vinni vallas Lääne-Viru maakonnas Salutaguse, küla Kohila vallas Rapla maakonnas Salutaguse, küla praeguse Rapla valla (Rapla maakond) territooriumil (liideti 1977 Karitsa külaga) Salutaguse, endine küla Kullamaa kihelkonnas
Ljudmõla Denissova

Ljudmõla Denissova (vene keeles Людмила Леонтьевна Денисова; ukraina keeles Людмила Леонтіївна Денісова Ljudmõla Leontijivna Denissova; sündinud 6. juulil 1960 Arhangelskis Vene NFSV-s) on Ukraina poliitik.
Vaivara kirves

Vaivara kirves on 1939 Virumaalt leitud pronksiaegne metallese (õõskirves); ühtlasi ainus Virumaalt leitud pronksiaegne metallese. Kirve pikkus on 7,5 cm ja kaal 133,3 g. Soome arheoloog A. M. Tallgren on kirvest kirjutanud teadusartikli. http://www.eestigiid.ee/?CatID=275&ItemID=811 (vaadatud 08.08.2019) Kirvest, eestigiid.ee
Kusihape

Kusihape on heterotsükliline ühend molekulivalemiga C5H4N4O3. Kusihappe soolasid nimetatakse uraatideks. Kusihape tekib ainevahetuses puriini nukleotiidide lagundamisel ja on uriini loomulik koostisosa. Vere suur kusihappe sisaldus ehk hüperuritseemia võib põhjustada podagrat ja on seotud mitmesuguste haigustega, näiteks diabeedi või neerukividega.
Antonio Patriota

Antonio de Aguiar Patriota (sündinud 27. aprillil 1954 Rio de Janeiros) on Brasiilia poliitik ja diplomaat. Ta oli aastatel 2011–2013 Brasiilia välisminister. Aastatel 2013–2016 oli ta Brasiilia esindaja ÜRO-s. Ta lõpetas Genfi Ülikooli filosoofia erialal. Ta on täiendanud end Rio Branco Instituudis rahvusvaheliste suhete alal. Ta töötas aastatel 1979–1982 Brasiilia diplomaadina ÜRO-s. Aastatel 1990–1992 töötas ta Brasiilia välisministeeriumis. Aastatel 1992–1994 töötas ta Brasiilia presidendi kantseleis. Aastatel 1994–1999 töötas ta Brasiilia ÜRO esinduses.
Monninkylä

Monninkylä (rootsi keeles Monby) on küla Soomes Lõuna-Soome läänis Uusimaa maakonnas Askola vallas, 17 km kaugusel Porvoo ja 21 km kaugusel Mäntsälä. Külas asub Soome ainus kihelkonna hooldatud välibassein, mis on avatud juunist augustini. https://pxdata.stat.fi/PxWeb/pxweb/fi/StatFin/StatFin__vaerak/statfin_vaerak_pxt_13vu.px/table/tableViewLayout1/ https://pxdata.stat.fi/PxWeb/pxweb/fi/StatFin/StatFin__vaerak/statfin_vaerak_pxt_13vu.px/table/tableViewLayout1/
Leivamardikas

Leivamardikas (Stegobium paniceum) on liik mardikalisi sugukonnast teesklased. Valmik on 2–3 mm pikkune, punakaspruun. Leivamardikas toitub kuivadest taimedest ja taimetoodetest (näiteks küpsistest). Kuna ta on sage söödik herbaariumites, siis kutsutakse teda vahel ka herbaariumimardikaks. Ta on perekonna Stegobium ainus liik. harilik jahumardikas jahuleedik Kukk, Toomas 2015. Herbaariumi käsiraamat. Tallinn: Hea Lugu, lk. 159.
Küürakteesklane

Küürakteesklane (Niptus hololeucus) on liik mardikalisi sugukonnast teesklased. Lennuvõimetu, valmik 4–4,5 mm pikkune, pruunikaskuldse karvastusega. Kukk, Toomas 2015. Herbaariumi käsiraamat. Tallinn: Hea Lugu, lk. 160. Küürakteesklane andmebaasis eElurikkus
Teesklased

Teesklased (Ptinidae) on sugukond mardikalisi. Teesklaste hulka kuulub alamsugukond tooneseplased (Anobiinae). Stegobium – leivamardikas Ptinus – teesklane
Formamiid

Formamiid ehk metaanamiid on amiid, mis on tuletatud metaanhappest. Selle keemiline valem on CH3NO. Formamiid on selge vees lahustuv vedelik, mis sarnaneb lõhna poolest ammoniaagiga. Seda kasutatakse toorainena sulfonamiidi ravimite, herbitsiidide, pestitsiidide ja sinihappe tootmisel ning riidepehmendajana. See lahustab mitmeid ioonseid ained ning seda kasutatakse ka vaikude ja plastifikaatorite lahustina. Formamiidi CAS-i registreerimisnumber on 75-12-7. Sissekanne PubChemis
Johan Christian Fabricius

Johan Christian Fabricius (7. jaanuar 1745 Tondern – 3. märts 1808 Kiel) oli Taani zooloog, üks entomoloogiale alusepanijaid. Tema kirjeldatud taksonite juurde märgitakse autorilühend J.Fabr..
Loode tammik

Loode tammik on tammik Saare maakonnas Kaarma vallas. Asub Kuressaarest 3 km edelas. Looduskaitse all on mets 1955. aastast (Loode tammiku kaitseala; pindala 55 ha). 2003. aastal avati seal linnuvaatlustorn. Loode tammiku vanimasse põlvkonda kuuluva keelemees Johannes Aavikule pühendatud tamme vanuseks mõõdeti 2000. aasta oktoobris 450–500 aastat. Võib oletada, et Loode tammiku vanima põlvkonna moodustavad puud, mis jäid järele Peeter I algatatud laevastikuehituse kampaaniast. Tammik on mitmete haruldaste rohttaimede kasvukoht. Sealt on leitud 14 liiki käpalisi. Loode tammik on varem olnud suures osas kasutusel puisniiduna. Praeguseks on hooldatavat puisniitu alles vähe. Tammikus on õpperada. Tee läbi Loode tammiku Aavikute tammed Loode tammikus Loode tammik 2012. aasta augustis Hooldustööd Loode tammikus 2012. aasta augustis Sissekanne Eesti looduse infosüsteemis (vaadatud 09.04.2013) Loode tammik (saaremaa.ee)
Fabricius

Perekonnanime Fabricius on kandnud või kannavad: Johan Christian Fabricius (1745–1808), Taani zooloog ja putuka-uurija Otto Fabricius (1744–1822), Taani zooloog Philipp Conrad Fabricius (1714–1774), Saksa botaanik Nime Fabricius on kandnud järgmised roomlased: Aulus Didius Gallus Fabricius Veiento, Rooma konsul Gaius Fabricius Luscinus, Rooma konsul 282 eKr ja 278 eKr
Schwarzschildi raadius

Schwarzschildi raadius on parameeter Schwarzschildi lahendis Einsteini väljavõrranditele, mis annab musta augu sündmuste horisondi raadiuse. Üldisemalt on see karakteristlik pikkus, mille saab omistada igale massiga kehale. See on nimetatud saksa füüsiku Karl Schwarzschildi järgi. Schwarzschildi raadius on antud valemiga r s = 2 G M c 2 {\displaystyle r_{s}={\frac {2GM}{c^{2}}}} kus G on gravitatsioonikonstant, M on keha mass ja c on valguse kiirus. Kui must auk pole kirjeldatud Schwarzschildi lahendiga, näiteks pöörleva või elektriliselt laetud musta augu korral, siis ei pruugi selle sündmuste horisondi asukoht olla määratud Schwarzschildi raadiusega. Schwarzschildi raadius on võrdeline keha massiga. Päikese Schwarzschildi raadius on ligikaudu 3 km, Maal 9 mm ja Kuul vaid 0,1 mm. Vaadeldava universumi Schwarzschildi raadius on see-eest ligikaudu 13,7 miljardit valgusaastat. Kutner, Marc (2003). Astronomy: A Physical Perspective. Cambridge University Press. Lk 148. ISBN 9780521529273. Valev, Dimitar (oktoober 2008). "Consequences from conservation of the total density of the universe during the expansion". arXiv:1008.0933 [physics.gen-ph]. Deza, Michel Marie; Deza, Elena (28.10.2012). Encyclopedia of Distances (2nd ed.). Heidelberg: Springer Science & Business Media. Lk 452. DOI:10.1007/978-3-642-30958-8. ISBN 978-3-642-30958-8. Event Horizon Telescope Collaboration (2019). "First M87 Event Horizon Telescope Results. I. The Shadow of the Supermassive Black Hole". Astrophysical Journal Letters. 875 (1): 1–17. Bibcode:2019ApJ...875L...1E. DOI:10.3847/2041-8213. 6,5(7) × 109 Päikese massi = 1,29(14) × 1040 kg. Bender, Ralf; Kormendy, John; Bower, Gary; et al. (2005). "HST STIS Spectroscopy of the Triple Nucleus of M31: Two Nested Disks in Keplerian Rotation around a Supermassive Black Hole". Astrophysical Journal. 631 (1): 280–300. arXiv:astro-ph/0509839. Bibcode:2005ApJ...631..280B. DOI:10.1086/432434. 1,7(6) × 108 Päikese massi = 0,34(12) × 1039 kg.
Miklós Ligeti

Miklós Ligeti (1. mai 1871, Buda – Budapest, 10. detsember 1944) oli ungari skulptor ja kunstnik. Tema skulptuuriteosed kätkesid endas nii realismi kui impressionismi mõjutusi. Ta õppis Alajos Stróbli juhendamisel Budapestis kui ka hiljem Austria-Ungari esipealinnas Viinis. Ligeti oli 20. sajandi alguspoolel Ungari Tarbekunsti Ühingu president. Ta oli Ungari üks tuntumaid impressionistliku skulptuuri esindajaid. Ka tema loodud keraamika kogus populaarsust. Ligeti tuntuim skulptuur on Anonymus, mis valmis 1903. aastal ja asub Vajdahunyadi lossi lähistel Budapesti linnapargis Városliget. See oli üks kümnest keiser Franz Joseph I annetatud skulptuurist. Tema suurteoste valmimised jäävad enamasti Esimese maailmasõja eelsesse ja järgsesse aega.  Miklós Ligeti – pildid, videod ja helifailid Wikimedia Commonsis
Kibesti

Kibesti on eesti perekonnanimi. Perekonnanime Kibesti on pandud Ohakvere mõisavallas Jõhvi kihelkonnas Virumaal. 1. jaanuaril 2019 sellise perekonnanimega inimesi Eestis ei ela või on neid vähem kui 5.
Pule

Pule on eesti perekonnanimi. Perekonnanime Pule on pandud Ohakvere mõisavallas Jõhvi kihelkonnas Virumaal. 1. jaanuaril 2019 sellise perekonnanimega inimesi Eestis ei ela või on neid vähem kui 5.
Alekvere

Alekvere on küla Lääne-Viru maakonnas Vinni vallas. Asub Muuga külast idas. Aastatel 1992–2017 (kuni Eesti omavalitsuste haldusreformini) asus küla Laekvere vallas. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Karumets

Karumets on eesti perekonnanimi. Perekonnanime Karumets (Karromets) on pandud Uhtna mõisavallas Rakvere kihelkonnas Virumaal. Nimede eestistamisel määrati Karumets uueks perekonnanimeks isikuile, kelle perekonnanimi oli Bardch, Barth ja Keeser. 2019. aasta 1. jaanuari seisuga on perekonnanimi Karumets Eestis 5 mehel ja alla viiel naisel.
Joseph Tanner

Joseph Richard Tanner (sündinud 21. jaanuaril 1950) on Ameerika Ühendriikide mehaanikainsener ning endine mereväelane ja NASA astronaut. Tanner liitus mereväega 1973. aastal ja sai 1975. aastal mereväelenduriks. 1987. aastal kandideeris ta astronaudiks, kuid ei osutunud valituks. 1992. aastal proovis ta uuesti ning osutus valituks. Tanneri taust oli astronautide hulgas ebatavaline, sest ta polnud katselendur ning tal polnud magistri- või doktorikraadi. Tanner osales missiooni spetsialistina neljal Space Shuttle'i missioonil. 1994. aastal lendas ta missioonil STS-66. 1997. aastal osales ta Hubble'i kosmoseteleskoobi teisel hooldusmissioonil STS-82. 2000. aastal külastas ta Rahvusvahelist kosmosejaama, osaledes missioonil STS-97. Tanneri viimaseks missiooniks jäi 2006. aastal toimunud STS-115. Missioonide ajal väljus Tanner 7 korda avakosmosesse, viibides seal kokku 46 tundi ja 29 minutit. Tanner lahkus NASAst 2008. aastal. "Astronaut Biography: Joseph Richard Tanner". Space Facts. Vaadatud 7. august 2019. "Astronaut Joe Tanner Leaves NASA". NASA. Originaali arhiivikoopia seisuga 3. märts 2021. Vaadatud 7. august 2019.
Arukse

Arukse on küla Lääne-Viru maakonnas Vinni vallas. Aastatel 1992–2017 (kuni Eesti omavalitsuste haldusreformini) asus küla Laekvere vallas. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Hoven

Hoven, ka Howe, Hove ja Hofe oli Alam-Saksimaalt Hoyast pärit aadlisuguvõsa. Suguvõsa kohta on esimesi teateid juba 1300. aastast. Hoved olid pikka aega Hoya krahvkonnas asunud Drakenburgi kindluse linnusepealikud. XVI sajandil rändas üks haru Saaremaale. Suguvõsaliin algab Heinrich von Hovega (suri pärast 1574), kes elas 1552. aastal Saaremaal. Tema järeltulijad immatrikuleeriti 1741. aastal Saaremaa rüütelkonna matriklisse, kuid suguvõsa kustus varsti pärast seda. Gerhard (Gerdt) von Hove (suri pärast 1627), Kuressaare linnusepealik, mõisaomanik Reinhold von Hove(n) (1614−1682), kindralmajor, Kuressaare linnusepealik, mõisaomanik Eestimaa: Kirdalu (Kirdal) (1681−1691) Jämtlandi lään: Östersund (XVII sajandil) Saaremaa: Kareda (Karridahl) (1561−1747), Koigi (Koik) (1560−XVII sajand), Koikla (Koiküll) (1642−1648/1656), Käesla (Kaesel) (1617−1620), Parasmetsa (Parrasmetz) (1560−1600), Räpsu (Repsenhof) (oli 1731, rendivaldus), Salu (Sallo) (oli 1699), Välja (Niethof) (1561−1704) Der Adel der russischen Ostseeprovinzen (Estland, Kurland, Livland, Ösel. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 324. Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 510-513; täiendused, lk 689 [1] [2]. Genealogisches Handbuch der baltischen Ritterschaften. Neue Folge. Bd VI. Hamburg: 2016. Lk 243-250.
Steven Lindsey

Steven Wayne Lindsey (sündinud 24. augustil 1960) on Ameerika Ühendriikide endine õhuväelane ja NASA astronaut. Lindsey lõpetas 1982. aastal Ameerika Ühendriikide Õhuväe Akadeemia ning 1990. aastal sai ta Ameerika Ühendriikide Õhuväe Tehnoloogiainstituudist magistrikraadi. Ta on õppinud ka Ameerika Ühendriikide Õhuväe Katselendurite Koolis. Lindsey valiti 1995. aastal NASA astronaudiks ning osales viiel Space Shuttle'i missioonil. Lindsey lendas piloodina missioonidel STS-87 ja STS-95. Ta oli missioonide STS-104, STS-121 ja STS-133 komandör, olles kosmosesüstik Discovery viimane komandör. Lindsey lahkus NASAst 2011. aastal. "Summer Social explores life of Astronaut Steven Lindsey". Journal Advocate. Vaadatud 7. august 2019. "Shuttle Discovery's Final Crew is an Experienced Astronaut Bunch". Space.com. Vaadatud 7. august 2019. "NASA Astronaut Steve Lindsey Leaves The Agency". NASA. Vaadatud 7. august 2019.
Margus Kukk (ujuja)

Margus Kukk (sündinud 26. veebruaril 1959 Tallinnas) on eesti ujuja ja treener. Lõpetas 1977. aastal Tallinna 2. keskkooli ja 1983 Tallinna Pedakoogilise Instituudi kehakultuuri teaduskonna. Alustas sportimist 1965 Kalevi Ujumiskoolis, jõudis treener Elvira Miku juhendamisel Nõukogude Liidu meistrivõistluste finaali. Tulnud vaba-, rinnuli-, liblik- ja teateujumises 33 korda suvistel (1975–1982) ja ühe korra talvistel meistrivõistlustel (1985) Eesti meistriks. Parandanud lühikeses ja pikas ujulas 36 korda Eesti rekordit, sh 18 korda teateujumises. Võitnud 1989 meisterujumise EM-il hõbemedali (50 m liblikat). Parimad tulemused: 25-m ujulas 100 m vabalt 52,5 (1981); 50-m ujulas 50 m vabalt 23,6 (1980), 100 m vabalt 53,06 (1979), 100 m liblikat 57,81 (1978) ja 200 m liblikat 2.11,37 (1978). Meistersportlane (1976). Kuulunud 1975–1982 Eesti koondisse. Eesti parim meesujuja 1977 ja 1978. Olnud 1988–1992 tegev Eesti Jahtklubide Liidus ja Finni Liidus. Kuulunud 1998–2002 Ujumisliidu juhatusse. Töötanud 1983–1992 Laevastiku Tallinna Spordiklubis ja Tallinna Kalevi purjetamiskoolis purjetamistreenerina. Õpilasi: Katri Dragunevitš, Tiit Vihul. Olnud 1993–1998 Eesti Kütuse kommertsdirektor, 1998. aastast tegutsenud ettevõtluses. ESBL (16.04.2015). "Kukk, Margus". Vaadatud 8.08.2019.
Kretschmanni skalaar

Kretschmanni skalaar ehk Kretschmanni invariant on Riemanni geomeetrias Riemanni tensorist R a b c d {\displaystyle R_{abcd}} moodustatud skalaarne invariant, mis on defineeritud valemiga K = R a b c d R a b c d . {\displaystyle K=R_{abcd}\,R^{abcd}.} See on nimetatud Erich Kretschmanni järgi. Seda kasutatakse üldrelatiivsusteoorias. Näiteks massiga M {\displaystyle M} Schwarzschildi musta augu Kretschmanni skalaar on K = 48 G 2 M 2 c 4 r 6 , {\displaystyle K={\frac {48G^{2}M^{2}}{c^{4}r^{6}}}\,,} kus G {\displaystyle G} on gravitatsioonikonstant. Viimane avaldis näitab, et Schwarzschildi meetrika on singulaarne kui r = 0 {\displaystyle r=0} . Richard C. Henry (2000). "Kretschmann Scalar for a Kerr-Newman Black Hole". The Astrophysical Journal. The American Astronomical Society. 535 (1): 350–353. arXiv:astro-ph/9912320v1. Bibcode:2000ApJ...535..350H. DOI:10.1086/308819. Grøn & Hervik 2007, p 219 harvnb viga: sihtkoht puudub: CITEREFGrønHervik2007 (spikker)
STS-118

STS-118 oli NASA Space Shuttle'i programmi 119. missioon. Missioon startis 8. augustil ning maandus 21. augustil 2007. See oli kosmosesüstik Endeavourile esimene missioon pärast missiooni STS-113, mis oli toimunud novembris 2002 ja oli viimane edukas missioon enne missiooni STS-107, mis lõppes kosmosesüstik Columbia katastroofiga. STS-118 piloot Charles Hobaugh oli Columbia Maa atmosfääri sisenemise ajal missioonijuhtimiskeskuses sideohvitser ning oli viimane inimene, kes Columbia meeskonnaga rääkis. Missiooni STS-118 pidi algsete plaanide järgi teenindama Columbia ning see oleks olnud antud süstiku ainus missioon Rahvusvahelisse Kosmosejaama. Missioon tõi jaama uusi detaile ning varustust. Missiooni ajal kajastas meedia laialdaselt väikest vigastust Endeavouri kuumuskilbis, mis oli tekkinud stardi ajal välispaagist eraldunud vahutüki tabamusest. Sarnastel asjaoludel oli neli aastat varem toimunud Columbia katastroof, kuid erinevalt Columbia vahutüki tabamusest, polnud Endeavouri kuumuskilbi kahjustus kuigi suur ning ei asunud kriitilise tähtsusega kohas. Missioonijärgse hoolduse ajal ei leidnud insenerid kuumakahjustusi. "STS-118". NASA. Vaadatud 8. august 2019. "NASA's Space Shuttle Processing Status Report". NASA. Originaali arhiivikoopia seisuga 10. aprill 2019. Vaadatud 8. august 2019.
Mustvee lipp

Mustvee lipp on Jõgeva maakonnas asuva Eesti linna Mustvee lipp. Lipp on kinnitatud 21. juunil 1993. Mustvee lipuks on ristkülikukujuline kangas, mida läbib horisontaalne valge laineline joon, sellest üles jääb sinine ning alla must väli. Lipuväljade laius ülalt alla on vastavalt 4; 1 ja 2 ühikut. Laine sügavus 1/2 ühikut. Lipu laiuse ja pikkuse suhe on 7:11 ning normaalsuurus 105×165 cm. Linnalipp heisatakse alaliselt linnavalitsuse hoonel. Linnalippu võib heisata ettevõtete, asutuste ja organisatsioonide hoonetel ning elamutel Eesti riigilipu heiskamise päevadel. Linnalippu võib heisata ka avalikel üritustel kui ka perekondlike sündmuste puhul. Leina tähistamiseks heisatakse linnalipp leinalipuna. Neil juhtudel kinnitatakse lipuvarda ülemisse otsa 100 mm laiune must lint, mille mõlemad otsad ulatuvad kuni lipukanga alumise servani, või heisatakse lipp poolde lipumasti. Linnalipp heisatakse hoone peasissekäigu juurde või mujale selleks sobivasse kohta kas lipuvardaga (vastavasse hoidjasse) või lipumasti. Maapinnalt tõusva lipumasti kõrgus on ligikaudu kuus korda ning seinalipuvarda pikkus ligikaudu kolm korda suurem lipu laiusest. Heisatud lippudel jääb lipukanga alumine serv maapinnast vähemalt kolme meetri kõrgusele. Kui linnalipp heisatakse koos Eesti riigilipuga, asub riigilipp lippude poolt vaadates paremal, linnalipp vasakul. Kui linnalipp heisatakse koos Eesti riigilipuga, mõne välisriigilipuga ning maakondade, linnade ja valdade lippudega, siis lippude poolt vaadates asetseb paremal Eesti riigilipp, sellest vasakul välisriikide lipud prantsuskeelsete riiginimede tähestikulises järjekorras, seejärel maakondade lipud maakondade nimede järjekorras eesti tähestiku järgi, seejärel linnade ja valdade lipud linnade ja valdade nimede järjekorras eesti tähestiku järgi ja seejärel linnalipp vasakul äärel. Lipud peavad olema ühelaiused, iga lipp heisatud eri lipuvardasse või masti ja samale kõrgusele. Linnalippu ja linnavappi võib vimpli kujul kasutada pidustustel, miitingutel ja demonstratsioonidel. Linnalipu valmistamine toimub üksnes linnavalitsuse loal. Mustvee vapp Mustvee linna sümboolika Riigikantselei lehel
Bena keel

Bena keel (varem ka vabena keel) on Nigeri-Kongo keelkonna bantu keelte kirderühma kuuluv keel, mida räägivad benad Tansaanias Iringa piirkonnas. Kõnelejaid oli 2001. aastal umbes 670 000. http://www.eki.ee/knab/lgv/nkbg.htm https://www.ethnologue.com/language/bez
Malietoa Tanumafili I

Susuga Malietoa Tanumafili I (1879–1939) oli Samoa valitseja (Malietoa). Malietoa Tanumafili I abikaasa oli Momoe Lupeuluiva Meleiseā ja neil sündis viis last: Sisavai'i Lupeuluiva Malietoa (sündis 2. veebruaril 1902) Vaimo'oia Malietoa Salamasina Malietoa (sündis 7. juunil 1911) Malietoa Tanumafili II (sündis 4. jaanuaril 1913) Savea'ali'i Ioane Viliamu Malietoa
Pariisi rahuleping (1856)

1856. aasta Pariisi rahulepinguga lahendati Krimmi sõda, mis oli lahvatanud Vene impeeriumi ning liitlaste Osmanite impeeriumi, Briti impeeriumi, Prantsuse teise keisririigi ja Sardiinia kuningriigi vahel. Pariisi kongressilil 30. märtsil 1856. aastal allkirjastatud leping muutis Musta mere neutraalseks territooriumiks, sulgedes selle kõikidele sõjalaevadele ning keelates kindlustuste ja relvastuste olemasolu selle kallastel. Rahuleping tähistas tõsist tagasilööki vene mõjule antud piirkonnas. Sevastopol ja teised Krimmi poolsaare lõunaosas asuvad linnad tagastati Venemaa keisririigile, kuigi viimane ei tohtinud mererannikule rajada ühtegi mere- ega sõjaväearsenali.
Pedro Rocha Neves

Pedro Rocha Neves (sündinud 1. oktoobril 1994 Vila Velhas) on Brasiilia jalgpallur, kes mängib ründajana Brasiilia kõrgliiga klubis Athletico Paranaense. Brasiilia kõrgliigas debüteeris ta 2015. aastal Grêmio meeskonnas. Esimese värava lõi ta Brasiilia kõrgliigas sama aasta 27. juunil mängus Avaí vastu. 2016. aastal võitis ta Grêmioga Brasiilia karikavõistlused. Finaali esimeses mängus lõi ta Atlético Mineiro vastu kaks väravat. 2017. aasta augustis liitus ta Venemaa kõrgliiga klubiga Moskva Spartak. Esimese värava lõi ta Venemaa kõrgliigas sama aasta 30. septembril mängus Ufa, kuid Spartaki põhikoosseisu liikmeks tal saada ei õnnestunud. 2019. aastal suundus ta laenule Brasiilia kõrgliiga klubisse Cruzeiro. Järgmisel hooajal läks ta laenule Flamengosse. Hooaja 2020–21 teises pooles mängis ta Venemaa esiliigas Spartaki reservmeeskonnas. 2021. aasta augustis läks ta üheks aastaks laenule Athletico Paranaensesse. Grêmio Copa do Brasil: 2016 Cruzeiro Campeonato Mineiro: 2019 Flamengo Campeonato Carioca: 2020 Supercopa do Brasil: 2020 Recopa Sudamericana: 2020 Athletico Paranaense Copa Sudamericana: 2021 "Педро Роша продолжит карьеру во «Фламенго»". spartak.com. 24.12.2019. Vaadatud 10.8.2020
Marquinhos Gabriel

Marcos Gabriel do Nascimento (tuntud kui Marquinhos Gabriel; sündinud 21. juulil 1990 Selbachis) on Brasiilia jalgpallur, kes mängib ründava poolkaitsjana Brasiilia esiliigaklubis Criciúma. Ta alustas klubikarjääri Internacionalis, millega liitus 2007. aastal. 2009. aastal debüteeris ta klubi põhimeeskonnas Brasiilia kõrgliigas. 2011. aastal võitis ta klubiga Lõuna-Ameerika klubide superkarika Recopa Sudamericana. Kahel hooajal (2014–15 ja 2015–16) on ta mänginud veel Saudi Araabia kõrgliigaklubis Al-Nassr ja hooajal 2018–19 Araabia Ühendemiraatide klubis Al-Nasr. Brasiilia kõrgliigas on ta mänginud veel Avaí, Sport Recife, Bahia, Palmeirase, Santose, Corinthianse, Cruzeiro ja Athletico Paranaense meeskonnas. Criciúmaga liitus ta 2022. aastal. Corinthianses mängis ta aastatel 2016–2018 ning tuli klubiga 2017. aastal Brasiilia meistriks. Internacional Campeonato Gaúcho: 2009, 2011 Recopa Sudamericana: 2011 Santos Campeonato Paulista: 2015 Corinthians Campeonato Brasileiro Série A: 2017 Campeonato Paulista: 2017, 2018